LidanRubinov/Halacha-QA huggingface dataset:
שאלה: זמני ברכות השחר: בשל עבודתי אני הולך לישון כל יום בסביבות 6-7 בבוקר ומתעורר בסביבות 13:00-13:30. בהנחה שאיני יכול לברך את ברכות השחר לפני שאני הולך לישון, האם ניתן לאמרם בשעות הצהריים, לאחר שאני מתעורר, במידה וכן, האם יש לאמר את כולן?
תשובה: תיאורטית אפשר לומר ברכות השחר גם מאוחר, במשך כל היום. אבל אם אתה מתפלל שחרית לפני שאתה הולך לישון תגיד גם ברכות השחר. אנו מברכים ברכות השחר על מנהגו של עולם, ולכן צריך לברך גם מי שלא ישן. חוץ מ"המעביר שינה מעני ותנומה מעפעפי". כמו כן, גם נטילת ידיים יקיים על ידי שילך לשירותים ואז יוכל לברך גם על נטילת ידיים. כי לפי שיטת המהר"ם מרוטנבורג על כל שירותים צריך לברך על נטילת ידיים. אנו לא פוסקים כך, אך אדם שלא ישן כל הלילה ונכנס לשירותים יוכל לברך מדין ספק ספיקא. על ברכות התורה יש ספק, ואם אתה מתפלל לפני שאתה הולך לישון אתה נפטר בברכות קריאת שמע.
שאלה: מה עושים עם החמץ שמוצאים?: נומר ומצאתי בבדיקת החמץ פרוסת לחם מה עליי לעשות איתה? באיזה יום בשבוע עושים את בדיקת החמץ? בביעור החמץ זאת אומרת לשרוף את החמץ שברשותי ונומר שיש לי פיתה האם לשרוף אותה - זה לא בל תשחית? והאם אפשר לשרוף את החמץ על הגז תנור? ומה זה ביטול חמץ?
תשובה: השנה בודקים את החמץ ביום חמישי בלילה לאחר צאת הכוכבים. את החמץ שמוצאים בבדיקת חמץ יש לשרוף למחרת בבוקר. מאחר ויש מצווה לבער את החמץ אין זה בל תשחית. לאחר הבדיקה יש לבטל את החמץ בנוסח המופיע בהגדות לפסח ושוב לבטלו בשבת בבוקר (הנוסח קצת שונה). ביטול חפץ הוא בעצם הפקרת החמץ שלא יהיה יותר שלנו ולא נעבור על איסור אם נשאר עדיין קצת חמץ. לא כדאי לשרוף את החמץ על הגז וכד' כי צריך שהחמץ ישרף לגמרי עד שיהפך לפחם וזה יקח הרבה זמן, וכן יצטרכו לנקות שוב את הגז והתנור ואם רוצים להשתמש בהם בפסח אף להכשירם. גם המטבח מן הסתם כבר כשר לפסח ולא כדאי להכניס לשם חמץ.
שאלה: האם זה נקרא לשקר?: אני בן 14 ו-10 חודשים, שואלים אותי הרבה פעמים בן כמה אתה ואני אומר 15, למשל, למנין בבית הכנסת. אין לי איזו שהיא סיבה לומר שאני פחות מ-15 רק ככה אני אומר, שהרי זה רק עוד חודשיים. רציתי לדעת האם זה נחשב שקר? ועוד ששואלים אותי מי השעה (לא רק אני כמעט העולם!) אני לא עונה במדויק, זה גם נחשב שקר או שעדיף להימנע מזה או שבכלל אין חשש לכלום?
תשובה: לא נראה שיש בזה בעיה, יש ביטוי שאומר "רוב שנה ככל שנה". וכן לגבי השנה, אף אחד לא שואל ומדייק על השנייה (אם אתה בתחנת רכבת תדייק).
שאלה: עבודה בליל הסדר: האם זה ר לעבוד בליל הסדר (כולל השנה את שבת)? הת הינו גלובלי על שלושת הימים, והעבודה היא במטבח בבית אבות.
תשובה: אם השכר מובלע גם בעבודה של ערב שבת או מוצאי חג אין בכך איסור.
שאלה: קנרס קלוף בפסח: לבבות ארטישוק קלופים מהמפעל מלפני פסח, האם מותר להשתמש בהם בפסח? (לא שידוע שיש בהם חומר של חמץ)
תשובה: באופן פשוט מותר.
שאלה: אשה הצריכה לטבול במקווה לצורך גיור: האם אשה העוברת טבילה לצורך טקס הגיור מחוייבת להיות בתקופת הימים המותרים בלבד או שמותר לה לטבול בכל תקופה של החודש אפילו בתקופת המחזור?
תשובה: בספרי באהלה של תורה ח"א סי' לו דנתי בדבר ומסקנתי שהיא יכולה לטבול בכל זמן שתרצה בתנאי שלא תימצא חציצה בגופה (ללא טמפון!) ושתימנע מללכלך את המים.
שאלה: אוכל לתוכים משעורים: יש לי אוכל של תוכים המכיל בין השאר שעורה. אך השעורה היא כמות שהיא - ללא שום עיבוד. האם זה חמץ או שזה כמו החיטה שממנה עשויה המצה?
תשובה: אין הבדל בין חיטה לשעורה. גם שעורה היא חמץ. יש לקנות אוכל כשר לפסח.
שאלה: טיול בשבת באזור השומרון: איזה אמצעי ביטחון מותר לטלטל מחוץ לעירוב בשבת? נשק, פלאפון, קשר, תיק עזרה ראשונה.
תשובה: יש בעיה לטלטל, כי אתה מכניס את עצמך לכתחילה למקום שצריך לדחות שבת. ולכן, אם אתה לא ממש מחוייב, אל תטייל ולא תצטרך לטלטל. אפילו אדם שרוצה להתפלל במניין ומוכרח לטלטל מחוץ לעירוב כדי שיוכל להתפלל במניין, כתוב שבכל זאת לא יטלטל במקום שאין עירוב. הדוגמא הקלאסית היא שופר שנמצא על האילן והוא רוצה לתקוע בו בראש השנה, לא יעלו על האילן למרות שיתבטלו ממצות שופר.
שאלה: עזרה לחולה C.P: הנני רווקה בת 25. האם מותר לי ללמד בחור כבן 18 החולה ב-C.P לקראת בגרות במתמטיקה, כעבודה התנדבותית (תמורת ת סמלי)?
תשובה: לכתחילה זה לא ראוי, אך אינני יכול לומר שזה ממש איסור. עדיף שבחור ילמד אותו, ואת תלמדי בחורה.
שאלה: זמן הליכה לתפילה במניין: 1. נפסק שצריך לילך לתפילה במנין מיל שלא לכיון ההליכה וארבע מיל לכיון ההליכה, ונדמה לי שזה בזמן ההליכה 18 דקות ו-72 דקות. האם במקומות בהם התחבורה קשה (ישובים בלילה למשל, או טיול) אפשר להחשיב את ההמתנה לאוטובוס או לטרמפים בתור חלק מהזמן? 2. נכנסתי לשמורת טבע דרך שער משני שאין בו קופה. האם הייתי חייב לשלם? האם כעת אני חייב לחזור למקום ולשלם?
תשובה: 1. כן, אין ספק שזה כך. 2. אינני יודע האם אתה חייב לחזור. אך מבחינת האמת, אם אתה בן אדם ישר, היות והכניסה כרוכה בת זה שאתה התחכמת ועקפת את השער לא פוטר מת אתה יכול לשלוח להם צ'ק לת ואינך צריך לבוא במיוחד לשם.
שאלה: שעון סולארי בשבת: ברשותי שעון סולארי. בעת חשיפה לאור מלאכותי, או שמש, הסוללה שלו נטענת. כמו כן בכדי לחסוך באנרגיה, מחוג השניות עוצר בחשיכה וממשיך לעבוד בעת חשיפה לאור. 1. האם מותר לי לענוד אותו בשבת? 2. האם מותר לי להפשיל שרוול? 3. האם יש להעדיף לכוונו לפני שבת למצב שבו מחוג השניות לא ינוע כלל? אשמח לתשובה מפורטת שתסביר את צדדי ההיתר איסור.
תשובה: אדם לא יודע האם זה נחשף או לא ואינו מתכוון. לא נראה לי שאדם עושה כאן משהו במודעות.זה נכנס יותר לגדר "דבר שאין מתכוון", ולכן לא צריך להחמיר. מסתבר שעדיף לכוון את השעון כך שמחוג השניות לא ינוע כלל. אך אם שכחת לכוון אותו, אינך צריך להימנע מלהשתמש בו.
שאלה: חברות עם גויה: אני עובדת עם בחורה רוסייה שאביה יהודי ואמה נוצרייה ומטבע הדברים אנחנו בקשר טוב, כי אנחנו עובדות באותו חדר 9 שעות ביום. בעיניי היא בן אדם נפלא ללא קשר לדת וגזע. רציתי לדעת מה ההלכה בנידון, מה הקרבה המותרת, ומאיפה זה אסור?
תשובה: אם היא חברה שלך,את יכולה לדבר איתה מבחינה אנושית,אתן יכולות לעזור אחת לשניה. אך ברור שלאכול אצלה את לא יכולה, כי את לא יודעת על כשרות. מבחינת בן אדם לחבירו התורה לא אמרה שאסור שיהיה לאדם חבר מי שאינו יהודי. רק צריך לדעת את הגבולות, ההלכתיים (כשרות, שבת וכו') וכן בענייני השקפה.
שאלה: חבר וחברה בגיל צעיר: אני בן 15 ויש לי חברה. וכולם אומרים לי שאני צריך להפרד ממנה כי אסור חברה בגיל כזה וגם מבחינת צניעות וכדו. אני כרגע נמצא בבעיה ואני חושב שפנות לרב זה הכי כדאי. אני ארשום לך למה אני חושב שאני לא צריך להפסיק את החברות הזו ולמה כן צריך ואני אשמח אם תוכל ליעץ לי בדבר! זה מאוד חשוב לי! למה כן להשאר חברים? א. אני אוהב אותה והיא אוהבת אותי. ב. אנחנו שומרים נגיעה (אנחנו כבר שנתיים חברים ולא נגענו אחד בשניה אלא אם כן זה היה בשוגג) ג. זה למטרת חתונה ד. היא עוזרת לי בכל מה שאני צריך וזה הדדי. ה. אנחנו מחזקים אחד את השניה שזה ממש חשוב ודבר עצום! ויש עוד כמה אבל זה מספיק. למה לא להשאר חברים? כי לפעמים חברים באים אלי ואומרים לי, לא מתאים לך חברה, אתה לא צריך את זה עכשיו, וכל מיני דיבורים בסגנון הזה. חברים אומרים לי שזה לא צנוע שיש לי חברה. וגם לפעמים אני בעצמי מרגיש שזה לא מתאים אבל זה רק בזמן קושי וזה לא דבר שמשפיע עלי.
תשובה: בסיסית בדרך כלל חברות בגיל צעיר היא דבר שאינו טוב. הקב"ה ברא אותנו שיש לנו כוח חזק שמושך אותנו לקשר עם המין השני. המשיכה הזו היא ללא גבולות. כל גבול שאדם שם לעצמו היא מייסרת אותו ומוציאה ממנו כוחות רבים. לכן הגישה של התורה שאנו ניגשים לקשר רק בשלב שהקשר יוכל להתממש בכל מלוא עוצמתו. למשוך קשר לשנים רבות ללא אפשרות לממש אותו בצורה שלמה גורם סבל לבני הזוג. מעבר לכך אנו לא ממליצים להתחתן בגיל צעיר. הדרך הרגילה היא שהאיש מתפתח כאיש ללא הצל של האישה. האישה מתפתחת כאישה ללא הצל של האיש. כל אחד מגבש את אשיותו. ואז כשכל אחד בוגר ומגובש יש עוצמה בחיבור שיהיה בן האיש והאישה. חברות היא התעסקות בדבר בטרם זמנו. במקום להשקיע כוחות בהתפתחות האישית של כל אחד אתם תשקיעו אחד בשני, אולם בסוף תגיעו פחות מפותחים ומגובשים לחתונה. אתה כאיש תהיה פחות איש. ככל שהראש שלך יהיה עסוק במה שמעניין נערים כך ההתפתחות שלך תהיה יותר שלמה. אני לא מכיר אותך. אולי יש לך צורך מיוחד של קשר עם נערה ולמרות הסיבוך שבענין יתכן שאם יפסק הקשר איתה יהיה לך קשיים אחרים גדולים שאני לא צופה. לכן אני לא יכול לייעץ לך בצורה פסקנית ללא הכרות אישית. בכל אופן אולי הייתי מייעץ שגם אם אתם מחליטים להמשיך בקשר עשו זאת בצורה מאד מדודה. תקבעו לכם רק מספר בודד של פגישות שרק בהם תפגשו. עוד אפשרות היא, לנסות להיפרד למשל עד סוף הקיץ ואז שוב לבדוק לראות מה קורה עם כל אחד ממכם. אפשרות אחרת היא, שאם אתם מפחדים לאבד אחד את השני בנוגע להקמת משפחה וחתונה קבלו על עצמכם ברית של נאמנות. הכוונה היא שתחליטו שאתם נפרדים אולם בבוא העת, כגון: בגיל שמנה עשרה, לפני שאתם מחפשים את זיווגכם אצל אחרים אתם מחוייבים לבדוק שוב את האפשרות שאתם תקימו משפחה. ניסיתי דרך זו אצל מספר תלמידים והדבר עלה בידם. ובהצלחה.
שאלה: למי קודמת הצדקה?: שאלה תיאורטית: יש לי סכום מסויים, שאני יכול לבחור למי לתת אותו: לתלמיד חכם, שיושב ולומד ובוחר בללמוד במקום לעבוד (ובכך לא מצליח להתפרנס), או באדם מוגבל שאין ביכולתו הפיזית לעבוד? (ברור שאחד מהם ישאר רעב, השאלה מי קודם - הת"ח, שמרצונו רק לומד ולא בוחר במסגרת משולבת של לימוד ועבודה, או בנכה, שאין ביכולתו לעבוד?). אם כבר שאלנו, אז נמשיך - האם ראוי שת"ח יסמוך על אנשים אחרים וילמד כל היום, או שיותר נכון שיחלק את זמנו, כך שיפסיד מלימודו, ויעבוד, אך לא יזדקק לרחמי אנשים אחרים?
תשובה: תלמיד חכם קודם למי שהוא מוגבל ולא יכול להתפרנס. ודאי שיש מעלה עליונה שתלמיד חכם לא יתפרנס מן הצדקה. אולם במקום שהתורה של התלמיד חכם עלולה מאד להיפגע והוא לומד לשם שמים ובשביל שיהיו אנשי רוח באומה אזי יש להעריץ את התלמיד חכם על כך שמוכן להיות במצב הלא נעים ולהיזקק לבריות. יש לנו לעשות את כל מה שביכולתנו שהתלמיד חכם לא יבוש במצבו. כל זאת ודאי מדובר אם התלמיד חכם חיי בצניעות ולא מנצל את מעמדו.  בדרך כלל זהו המצב שתלמידי חכמים היום מוסרים את הנפש ומוכנים להתבזות במצב הכלכלי.
שאלה: להתיר את מנהג הקטניות: אבי ממוצא אשכנזי ואמי מעירק. גדלתי בבית מסורתי שם הקפידו על כשרות אך בפסח לא הקפידו על אי אכילת קטניות. כשהתחזקתי והתחלתי לשמור אורח חיים הלכתי התחלתי להקפיד על קטניות אך לא ממש ברצון, זאת אומרת, שהייתי מוותר על ההקפדה הזו שלא היתה נהוגה בביתי אע"פ שהם אשכנזים וכן הקפידו על חמץ בפסח. התחתנתי, אשתי ממוצא ספרדי ושנינו גדלנו על קטניות בפסח ואני שואל אם יש איזושהי אפשרות שלא נהיה מחוייבים להקפיד על אי אכילת קטניות מפני שאנו אשכנזים.
תשובה: אם בכל הדברים קיבלת את הפסיקות של האשכנזים אזי אי אפשר להתיר קטניות. אולם אם אתה גדלת בבית כנסת ספרדי והמקום והקהילה או המשפחה שאתה משתייך אליה מבחינת קיום מצוות היא ספרדית אזי אתה יכול לעבור לפסיקה ספרדית בכל הדברים וזה יכלול גם היתר קטניות וגם קימה לסליחות בכל חודש אלול. עשה חיל ו
שאלה: טיגון פלאפל בשמן שטוגן בו שניצל: באחת המסעדות בהן אני נוהג לאכול (כשרה!), מטגנים פלאפל באותו שמן שבו מטגנים גם שניצל. מה דינו של פלאפל זה, האם יש צורך להמתין 6 שעות מאכילת הפלאפל עד לאכילת חלב?
תשובה: הפלאפל בשרי כדין הבשר עצמו ויש להמתין אחריו כמו אחרי בשר. אך איני מבין את עצם השאלה, האם הרבנות הנותנת הכשר למקום לא כתבה זאת מפורש בתעודת ההכשר? ואם אין הכשר למקום אסור לטעום שם שום דבר! לתשובת הרב ליאור בנושא זה.
שאלה: הגייה נכונה במילה "להיות": 1. רציתי לדעת האם לדוגמא במילה "להיות" צריכים לשמוע את ה-"ה" כאילו היא עם מפיק או גם אם זה נשמע "ליות"( כמו שזה נשמע בדיבור רגיל בין בני אדם ) זה מספיק? (מתחת ל-"ה" יש שווא נח), האם יש הבדל בין ק"ש, קריאת התורה לשאר חלקי התפילה? 2. האם יש עניין לקרוא את הלשון עצמה של הגמרא בלי לדלג על מילים או שזה לא משנה ואפשר לדלג על קריאת חלק מהמילים בשעת קריאת הגמרא באופן מכוון (כמובן, לדעת שאותם מילים כתובות שם, אבל בכל זאת לדלג כיוון שבצורה כזו ייתכן ומבינים יותר טוב בגלל שמסבירים חלק בשפה של הלומד)?
תשובה: 1. בכל התפילה יש להקפיד להגות נכון את כל המילים, וכ"ש בקריאת שמע שיש להקפיד בזה יותר. 2. תמיד עדיף לקרוא את המילים מתוך הגמרא כיון שהדבר מקנה זכרון והבנה טובה יותר אך אם יש איזה צורך לדלג על חלק מהמילים על מנת להבין את המבנה של הגמ' וכדו' מותר.
שאלה: קטניות בפסח ללא ברירה: האם ספרדים האוכלים קטניות בפסח, יכולים את הקטניות שמבשלים לפני פסח לבשל ללא ברירה ג פעמים מדגן אלא ברירה רגילה מחרקים (כבכל ימות השנה) ולהסתמך על פסיקת מרן שאין חוזר ונעור גם יבש ביבש?
תשובה: בדיקה של שלש פעמים הוזכר רק לגבי אורז ולא בשאר הקטניות, וכיום אין צורך להחמיר בשאר קטניות לבודקם ג' פעמים.
שאלה: כשרות סימילאק לפסח: האם סימילאק FREE כשר לפסח? בחברה אומרים שאין בו חמץ אך אין כשרות לפסח
תשובה: הרבנות הראשית שלחה חוזר שסימילאק עם הכשר של ה-OU (לכל השנה) הוא כשר לפסח - קטניות, ולכן מותר לתת לתינוק שזהו מזונו ויש להקפיד ולייחד כלים נפרדים להכנתו. סימילאק טופ פריי נמצא ברשימה של הרבנות. דייסות סימילאק מכילות חמץ.
שאלה: הנאה מתמונות שצולמו בשבת: יש לי חבר חוזר בתשובה שמחזיק אתר אינטרנט של תמונות נוף וציפורים שהוא צילם רובם בשבת. הוא ביקש לברר: א. אם מותר לו להנות מתמונות אלו שצולמו במזיד בשבת? ב. אם מותר לאחרים להנות מתמונות אלו? (בפשטות אחרי "כדי שיעשו" זה מותר לאחרים) ג. אם מותר לאחרים אך אסור לו, האם מותר לו להחזיק ולטפח את האתר בשעה שהוא נהנה מעצם תפעול האתר? שאלתי היא, האם היום אנו מתיחסים לחילול שבת של חילוני כמזיד או שמא אנו אומרים, כמו בדברים (בישול עכו"ם) אחרים, שהם תינוקות שנשבו ואין בהם מזיד וממילא זה מותר בהנאה לו ולאחרים? כמו כן, האם הנאה של ראיה (הסתכלות בתמונות שצולמו) נחשבת הנאה לענין זה או שמא רק הנאת הגוף כמו אכילה נאסרה?
תשובה: אומנם חילוני בימינו מוגדר כתינוק שנשבה אולם רק באשר למעמדו, אך באשר להנאה מחילול שבת הגדרים שונים ומי שחילל שבת במזיד אסור לו להנות מהמעשה. אולם מכיון שמדובר בבעל תשובה אם ההפסד וצער גדולים מאוד צריך לבדוק ע"י פוסק מוסמך אלו מלאכות נעשו בשבת. כי לדעת הגר"א, במלאכות מדרבנן יש מקום להתחשב בנסיבות.
שאלה: הכשרת מדיח כלים: קיבלתי מדיח כלים חדש שהשתמשו בו רק פעם אחת לכלים בשרים, שנוקו לפני שנכנסו למדיח. אני רוצה להעביר אותו לחלבי, האם זה אפשרי בלי להחליף סלסלות?
תשובה: חבל שלא שאלת לפני פסח. כי את הסלסילות יש להגעיל אולם אין מכשירים מחלב לבשר וכן להפך אלא רק כשמכשירים מחמץ לכבוד פסח. אולם אם תטריף את הסלסילות (כגון שתטיף עליהן טיפה מדם רותח של כבד בזמן צלייתו) תוכל להכשירן לכל יעוד שתרצה.
שאלה: הכשרת תמי 4 למים קרים בלבד: האם מותר להשתמש במכשיר תמי 4, המיועד למים קרים בלבד ויש בו פילטר, או שצריך הכשרה, אם כן, כיצד?
תשובה: ניתן להחליף את הפילטר ולהשתמש בפסח.
שאלה: כשרות כלים ישנים: ברשותי מערכת צלחות מפורצלן אשר לא נעשה בהם שימוש 15 שנה. איני יודע אם השתמשו בהם לחלב או לבשר ויתכן שלא הקפידו. ידוע לי שכלים שלא השתמשו בהם שנה ניתנים שימוש על ידי הגעלה במים רותחים או ניקוי וכד, האם ניתן להשתמש בכלים אלה לפסח?
תשובה: מכיוון שעבר זמן רב ומכיוון שרוב השימוש בכלי פוצאלן הוא בכלי שני ניתן להקל על ידי שתעשה הגעלה שלוש פעמים ואז תשתמש בהם לפסח כפי רצונך, לבשר או חלב.
שאלה: פסיקה בענייני פקו"נ: ראיתי את תשובות הרב בענין אירועי עמונה. בעמונה אנשים כמעט נהרגו (מפורסמת התמונה של הפרש הדורס בסוסו צעיר יהודי), איך יכול להיות שאם יהיה מקרה כמו עמונה, הרב יורה לציבור ללכת שוב? פיקו"נ דוחה את כל התורה כולה, כל שכן,הפגנת נוכחות בעמונה. האם לשהות בעמונה יש דין של מלחמת מצווה?
תשובה: כשם שהולכים לצבא, משום שזו מצווה הקשורה בישוב הארץ ובהצלת ישראל, כך לא פחות מצווה ללכת למקום כמו עמונה. ומי שמעודד חיילים ליחידות קרביות, צריך לעודד גם ללכת למקומות כמו עמונה.
שאלה: קפה בפסח: האם בנס קפה יש חשש תערובת חמץ? על הקופסא רשום 100 קפה. נפק"מ למי שלא מוכר חמץ.
תשובה: נס קפה אינו קפה טבעי, הוא עובר עיבודים, לכן יש לוודא שהכל נעשה בהכשר.
שאלה: הכשרת מוצרי תינוקות: כיצד ניתן להכשיר לפסח את המוצרים לתינוקות הבאים: בקבוק פלסטיק, כוס פלסטיק, סינר שחציו פלסטיק וחציו בד (אך לא ניתן לכבסו במכונה), כסא אוכל של תינוק - הריפוד שניתן להורידו, עשוי חלקו מפלסטיק וחציו בד (לא ניתן לכבסו במכונה וגם עליו נופל אוכל) והמגש וכל שאר הכיסא עשוי מפלסטיק, ניתן להוריד את המגש, וניתן על המגש אוכל (ולפעמים גם צלחות חמות).
תשובה: בקבוק פלסטיק וכוס פלסטיק - לערות מים רותחים מקומקום. הסינר והריפוד - אם יתכן שבלוע בעין חמץ בבד אזי אין דרך להכשיר. בכסא - ניתן להתמש בפסח בכל אופן דאין חשש שיבוא מהכסא משהו אל האוכל. המגש - או לערות מים מכלי ראשון או לאכול בפסח עם הפסק מפה.
שאלה: דין מצה שמורה שישנו במיטה מעליה: מה דינה של מצה שמורה שישנו מעליה? 1. האם נאמר שזה ככל אוכל אחר שרוה"פ מתירים או שמא היות וזו מצה למצווה דאוריתא יש לאסור? 2. היות והמצה נמצאת בקופסא, האם יש פה צד להקל? 3. האם יוקר המצות יכול גם להוות צד להקל?
תשובה: יש מקום להתיר.
שאלה: ברכת אילנות על עץ לימון: האם אפשר לברך על עץ למון ברכת אלנות, מה המקור?
תשובה: על כל עץ פרי הפורח בחודש ניסן אפשר לברך ברכת האילנות ולכתחילה צריך שהעצים לא יהיו בשנות הערלה ולא מורכבים.
שאלה: תביעה מחברת ביטוח על נזק קודם: נשברהלי השמשה של האוטו, בדיעבד עשיתי ביטוח שמשות (לאחר המקרה). האם מותר לי לתבוע את הביטוח?
תשובה: אם אתה בן אדם ישר, אל תתבע את הביטוח על כך. למעשה, על אותה תקופה לא היה לך ביטוח.
שאלה: חמץ שנשאר לפני פסח: נשאר לנו חמץ, מה עושים עימו, האם אפשר יהיה לאכול אחרי פסח?
תשובה: אם זה חמץ מועט יש לזרוק. אם זה הרבה חמץ ניתן לעשות מכירת חמץ דרך רבנות מוסמכת.
שאלה: אפונה קפואה שמוכרים במכולת: האם אפונה ירוקה קפואה ללא התרמיל שמוכרים בסופר גם כן נחשבת כקיטניות? וכן לגבי שעועית ופולים.
תשובה: לרוב הדעות הדברים האלו כלולים בגזירת קטניות. אם נשאר מזה הרבה ניתן להשאיר בשקית נפרדת במקפיא ולהשתמש לאחר הפסח.
שאלה: אכילת תות שדה: באזורנו נתלתה מודעה בזה הלשון: חרקים בתות שדה הרב משה וייא, שליט"א, אמר שהשנה ישנה בעיה מאד קשה של חרקים בתות שדה, ושלמעשה אי אפשר לאכול תותים שלמים או אפילו חתוכים כבעבר. הרב אמר שישנם רק שני פתרונות שיאפשרו שימוש בתותים: א. 1. להוריד את העלים עם קצת מבשר הפרי. 2. לשטוף ולשפשף במים וסבון 3 פעמים. 3. לטחון את התותים. ב. 1. להוריד את העלים עם קצת מבשר הפרי. 2. לשטוף ולשפשף במים וסבון 3 פעמים. 3. לקלף את התותים. שאלתי: האם הדבר נכון? האם אין דרך אחרת לאכול תותים?
תשובה: לצערי הדברים נכונים. אפשר לאחר פעולות 1,2 לשפשף תות תות עם ספוג ואז ג"כ יורדים החרקים. חג כשר ושמח הרב יהודה הלוי עמיחי
שאלה: עיסוק בעיצוב אופנה: אני בחורה דתית, רוצה ללמוד עיצוב אופנה. האם מותר לעצב בגדים כמו מכנסיים לבנות גופיות וכדו? הרי תמיד אפשר להתכוון בעיצוב הבגד ללבישה צנועה, אך יתכן ובנות חילוניות ישתמשו בגופיה בלבד ללא שרוול מתחת.
תשובה: את רשאית לעצב רק לבוש שניתן ללובשו בצורה צנועה. אם מישהו ילבש אותו בצורה לא צנועה אינך אחראית לכך. תשתדלי לעצב בגדים בצורה יפה שגם אישה חילונית תעדיף בגד צנוע ויפה על בגד אחר.
שאלה: כפרה, חזרה בתשובה והקרבות לה : חטאתי בכל מיני דברים במהלך חיי. הכרתי את התורה לא מזמן ואני מרגיש שמצאתי את מקומי, אני אוהב את החוכמה ואת כל העומק של התורה. רוצה להקדיש את חיי לאלוקים ולרצונו, לחיות את מה שהכי נכון. האם עליי להתוודות מול הגורמים הנכונים, לקבל את העונש, ואחרי שאוכל להתענות מספיק לקבל זכות לתת את כולי ללימוד תורה ועשיית מצוותיה? הכוונה שאני מפסיק את מהלך חיי, בשביל כל הנ"ל. אני כעת סטודנט, מסיים תואר. אבל הבנתי שלימוד תורה יותר חשוב ממנו. מה עליי לעשות?
תשובה: אני מתפעל מכוחות הנפש המצויים בך. העבירות שנעשו בעבר על ידך, במה שנוגע לבן אדם לחבירו, נראה יותר שצריך להתוודות ולבקש בפועל סליחה, אם יש מי שפגעת בו או אם היה לך מכשול בנושאים ממוניים אתה צריך להחזיר את מה שלקחת שלא כדין. במה שנוגע לבן אדם למקום, מכיון שלא היה בך אמונה ולא ידעת את ה' מה שעברת נחשב כעבירה באונס שהתשובה עליה היא רק בקבלה לעתיד. במה שנוגע למה שבינך לבין עצמך, כגון מידות טובות או כגון בנושא עריות, אזי התיקון העיקרי הוא עצות שמתייחסות למצבך וקבלת סייגים או דברים אחרים שיעזרו לך להשתנות. בנוגע לצורך לעזוב את הלימודים כלליים, צריך יעוץ ממי שמכיר אותך. באופן כללי אין צורך לעזוב את הלימודים הכלליים. גם כאדם ירא שמים עליך להתפרנס ולפתח את העולם ולעסוק בישובו של עולם. אולם אם במצב המיוחד בו אתה נמצא שאם תמשיך ללמוד כסטודנט עלול כל ההתעוררות שלך לתשובה לרדת לטמיון אזי יתכן שאין ברירה שאתה צריך לדחות את הלימודים הכלליים למועד מאוחר יותר. ועשה חיל. הקב"ה אוהב במיוחד את בעלי התשובה.
שאלה: צילום אישה לסרט: אני סטודנט לקולנוע בביה"ס לקולנוע יהודי ביד בנימין. אני מכין סרט לסוף השנה על זוגות חשוכי ילדים. לצורך כך אני צריך לראיין אישה (שב"ה היום כבר נפקדה). שאלתי: איך לצלם אותה באופן שהסרט יתאים גם לבנים? יש כמה אפשרויות: 1. צילום רק של כל הגוף - כך שזה צילום מרחוק, אבל מפספס את ההזדות עם הדמות. 2. צילום של הראש עד המותניים - כנ"ל אבל קצת יותר טוב. 3. צילום ראש וכתפיים 4. צילום ראש 5. צילום עיניים או פה. מצד אחד לכאורה הכי טוב לצלם כמה שיותר רחוק, אבל מצד שני על מנת ליצור הזדנהות עם דמות חייבים לצלם אותו גם מקרוב - עד כמה שאפשר. מה הרב ממלית לעשות?
תשובה: אם האישה לבושה באופן צנוע, כשם שמותר לדבר איתה כך מותר לצלם אותה. יש לצמצם את צילום הגוף במקום שאין צורך ולהתמקד יותר בפניה. בהקרנת הסרט יש להודיע שמככבת אישה בלבוש צנוע ומי שרוצה להחמיר על עצמו לא יצפה בסרט. לשאלת המשך בנושא.
שאלה: גלולה בשם "סרזט" כשרה לפסח?: האם הגלולה הידועה לנשים מיניקות שנקראת "סרזט" כשרה למהדרין לקחתה בפסח???
תשובה: כשרה ללא חשש. הרב שמואל הולשטיין
שאלה: שבת, חג וספירת העומר: יש לי כמה שאלות אם יהיה לרב זמן לענות: א. אני לוקחת תרופה שאחד מתופעות הלוואי זה שכל הפרצוף שלי מתקלף,רציתי לשאול אם מותר בשבת לקלף עור? ב. האם מתור בחג למרוח? (לא בשבת) ג. הבנתי שאסור לקחת בשבת תרופות שמא תהיה שחיקת סממנים, האם בחג זה תקף או שאין בעיה כי ממילא אפשר לעשות כל מה שקשור לאוכל כולל לטחון וכו? ד.אני אוהבת להוריד לMP3 כל מיני שיעורים של רבנים על כל מיני נושאים, האם אין בעיה לשים אוזניות ככה סימי ספירת העומר כי אולי זה מראית עין שזה נראה שאני שומעת מוסיקה?
תשובה: א. עור מדולדל מותר ומה שמחובר לא להוריד. ב. גם בחג אסור למרוח ויש איסור רפואה. ג. אין בעיה לשמוע שיעורים ואין בכך מראית עין.
שאלה: וויסקי במכירת חמץ: האם ניתן לכלול במכירת חמץ בקבוק וויסקי או שיש להשליכו?
תשובה: אם זה הפסד מרובה בשבילכם מותר להכלילו. אולם אם זה בקבוק שכבר נמצא אצלכם שנים ורק בערב פסח אתם נזכרים בו אני מציע לכם לשרוף, וכן אם זה לא הפסד מרובה.
שאלה: עמילן חמץ: כיצד ניתן לדעת את סוג העמילן (אם הוא חמץ) בסוכריות מסטיקים אבקת מרק אם סוג העמילן אינו מצויין על האריזה? האם יש להחמיר ולהחשיב כחמץ?
תשובה: אי אפשר לדעת, ולכן צריך הכשר מפורש לפסח בכל מוצר שיש בו עמילן.
שאלה: הירא ורך הלבב: בעניין הירא מהעבירות שבידו שפטור ממלחמת רשות, מה בדיוק העניין שהוא משתחרר, הרי אם הוא יהיה צריך למות הוא ימות בכל מקרה? האם זה רק בשביל שלא יוכל לתפקד מרוב פחד במלחמה? כי ראיתי בשפתי חכמים על רש"י ששלושת הקבוצות האחרות שמשתחררות יש דעה שזה בשביל לכסות על הירא מהעבירות.
תשובה: היות וזה מלחמת רשות, והוא חושש שכניסתו למלחמה תפגע בו, התורה פטרה אותו. כמו שבעל מום פטור ממלחמה, כך גם מי שמפחד. במלחמת חובה זה לא כך, הוא חייב להתגבר ולהתאמץ ולצאת למלחמה, ולא לתת לרגש הפחד לקנן בליבו. אנחנו לא יכולים להחליט על מהלכים על פי חישוב של מה שנגזר על האדם, אנחנו לא יודעים מה נגזר על האדם. אדם באופן טבעי בעולם צריך לנקוט באמצעי זהירות, ולא יאמר אם נגזר עלי למות מה זה משנה היכן אני נמצא, אם אני לא צריך למות אפילו אם אלך בשדה מוקשים לא יקרה לי כלום. לא נכון לעשות שיקול כזה. אסור לאדם לסכן את עצמו סתם, ואם הוא מפחד אז התורה פטרה אותו. ואם הוא לא מפחד, שיצא למלחמה.
שאלה: היחס הנכון לבנות: אני מדריך בבני-עקיבא, ואני נפגש תדיר עם בנות מדריכות,ובעניין הזה יש לי שאלה שצריכה בירור. מהי הגישה שצריכה להיות לבנות מצד הבנים לפי היהדות? הרי יש מצווה לקדם ב כל אדם,ואהבת לרעך כמוך להיות נחמד ולהתעניין באנשים, אז איך זה מסתדר עם בנות? כי לפי מה שהבנתי צריך להתרחק מהמין השני כמה שיותר. כי ראיתי מקרה אחד- באחד הימים בא רב גדול לישיבה שלנו והוא ביקש מהמורה שלי שירחיק מורות ומזכירות בדרך לבית המדרש שבישיבה כדי שהרב לא יראה אותן, כי הוא ממש מתרחק מבנות. ולי יוצאים מקרים לא נעימים- בהדרכה לפעמים אני נמנע מלהגיד לבנות, וכשהן מדברות אני מרגיש לא נוח להסתכל עליהן. זה ר? מהי הגישה הנכונה? ועוד משהו קטן-כשאני הולך ברחוב, מותר לי להסתכל בבנות כדי לזהות אותן? כי אם אני מכיר אותן אז אני אגיד להן
תשובה: היחס הבסיסי שלנו לכל אדם, גם לאשה, הינו יחס של מאור פנים. אולם כשיש התנגשות בין מידת ה למידת הצניעות, מידת ה מתחבאת מפני מידת הצניעות. בודאי שבלב ממשיכים להאיר פנים אולם באופן אישי לא מבטאים את השמחה אחד עם השני, משום שהשמחה הכללית שיש לנו בפגישה עם כל מי שנברא בצלם לא יכול להתגלות לשמחה בקשר המיוחד שיש לי עם אשה מסוימת. בקשר שבין איש לאשה אנו מקפידים שהקשר יהיה קשר שיכול להיות ממנו בנין שלם. כל קשר שהינו חלקי יכול לסבך אותנו. לכן הדרך שלך צריכה להיות שכל מה שיש בו צורך עניני אתה יכול לעשות. אם אתה הולך לקנות בחנות ויש שם קופאית אתה לא צריך לברוח מן הקופה. אם אתה הולך ברחוב ואשה שואלת כתובת אתה עונה לה בצורה ענינית. אם יש מזכירה בישיבה ואתה צריך לצלם דף בקש ממנה לצלם. אם בבני עקיבא אתה רק נפגש לצרכים הנוגעים להחזקת הסניף אזי אין בכך איסור. יש מצבים שגם לצורך עניני יש מקום להימנע. זה יכול לנבוע משתי סיבות: או משום שאדם מכיר את עצמו שיש לו הירהורים והוא עלול להיכשל או בהרהור על אשה או בהסתכלות על היופי שלה, הדבר במיוחד נכון בקשר עם בנות שהם פחות או יותר באותו הגיל. או לחילופין יש מצבים מיוחדים של אנשים מיוחדים שקיבלו על עצמם במידת חסידות ופרישות להקפיד בענין הצניעות במיוחד. קבלה זו אינה מתאימה לכל אחד. לפעמים מידת חסידות בדבר אחד גורמת למידות מגונות בדבר אחר. צריך שיקול דעת בנוגע לכל הנהגה במידת חסידות. כך גם בנוגע לצניעות יתירה. מה שאתה לא אומר לבנות וזה יוצר מצב לא נעים אני מציע שתאמר אולם עניני ולא שיכול לגרום להתעוררות ריגשית. ומה שאתה כותב שאתה מתבייש מלהסתכל על בנות זוהי בושה ראויה ואין לך מה להתבייש שיש לך את המידה שנשתבחו בה ישראל שהינם ביישנים. כשאתה הולך ברחוב, אין ענין להסתכל כל הזמן שמא יש מי שאתה מכיר וכך תאמר להן נהג בטבעיות. אם ראית תאמר עניני ואם לא ראיתי אז לא ראית.
שאלה: ניקוי מכשיר חשמלי להכנת טוסט: מה עושים בפסח אם מכשיר כזה מכיוון שזה קשה מאוד לנקות אותה מהפירורים שנידבקו בתוך המכשיר?
תשובה: יש לשים עליו חומר לניקוי תנורים ולנקות כמה שאפשר.
שאלה: הכשרת כלי מנגל לפסח: הכלים של המנגל, שבהם הופכים או מוציאים את הבשר מהמנגל, ברובם עשויים ממתכת עם ידיות מעץ. האם ניתנים להכשרה ואיך?
תשובה: מכיון שלא נוגע ממש בחמץ ניתן להכשיר על ידי ליבון קל או הגעלה בכלי ראשון.